CELEX: 31988D0074
Language: el
Date: 1988-01-14 00:00:00
Title: 88/74/ΕΟΚ: Απόφαση της Επιτροπής της 14ης Ιανουαρίου 1988 που εξουσιοδοτεί τη Γαλλική Δημοκρατία να προβεί σε ενδοκοινοτική επιτήρηση όσον αφορά τις εισαγωγές ορισμένων υποδημάτων με εξωτερικό πέλμα από σχοινί και ορισμένων παντοφλών και άλλων υποδημάτων δωματίου καταγωγής Λαϊκής Δημοκρατίας της Κίνας (Το κείμενο στην γαλλική γλώσσα είναι το μόνο αυθεντικό)

Avis juridique important

|

31988D0074

88/74/ΕΟΚ: Απόφαση της Επιτροπής της 14ης Ιανουαρίου 1988 που εξουσιοδοτεί τη Γαλλική Δημοκρατία να προβεί σε ενδοκοινοτική επιτήρηση όσον αφορά τις εισαγωγές ορισμένων υποδημάτων με εξωτερικό πέλμα από σχοινί και ορισμένων παντοφλών και άλλων υποδημάτων δωματίου καταγωγής Λαϊκής Δημοκρατίας της Κίνας (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 034 της 06/02/1988 σ. 0053 - 0053

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 14ης Ιανουαρίου 1988  που εξουσιοδοτεί τη Γαλλική Δημοκρατία να προβεί σε ενδοκοινοτική επιτήρηση όσον αφορά τις εισαγωγές ορισμένων υποδημάτων με εξωτερικό πέλμα από σχοινί και ορισμένων παντοφλών και άλλων υποδημάτων δωματίου καταγωγής Λαϊκής Δημοκρατίας της Κίνας  (Το κείμενο στη γαλλική γλώσσα είναι το μόνο αυθεντικό)  (88/74/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115 πρώτο εδάφιο,  την απόφαση 87/433/ΕΟΚ της Επιτροπής (1) σχετικά με τα μέτρα επιτήρησης και προστασίας τα οποία τα κράτη μέλη δύνανται να εξουσιοδοτηθούν να λάβουν κατ' εφαρμογή του άρθρου 115 της συνθήκης ΕΟΚ, και ιδίως τα άρθρα 1 και 2,  Εκτιμώντας:  ότι, με τον κανονισμό (ΕΟΚ) αριθ. 4021/87 (2), η Επιτροπή θέσπισε καθεστώς εγκρίσεων εισαγωγής στη Γαλλία ορισμένων υποδημάτων με εξωτερικό πέλμα από σχοινί και ορισμένων παντοφλών και άλλων υποδημάτων δωματίου καταγωγής Λαϊκής Δημοκρατίας της Κίνας·  ότι αυτός ο κανονισμός λαμβάνει υπόψη τις διατάξεις που θέσπισε η κυβέρνηση της Λαϊκής Δημοκρατίας της Κίνας, αφενός για να υποβάλει τις εξαγωγές των εν λόγω προϊόντων στη Γαλλία στην έκδοση πιστοποιητικού εξαγωγής και αφετέρου για να εκδίδει αυτό το πιστοποιητικό κατά τρόπο ώστε να τηρηθούν ορισμένα ποσοτικά όρια για τα έτη 1988, 1989 και 1990·  ότι υπάρχουν ανισότητες στους όρους εισαγωγής των εν λόγω προϊόντων ανάμεσα στη Γαλλία και στα άλλα κράτη μέλη· ότι αυτές οι ανισότητες ενδέχεται να προκαλέσουν διατάραξη των συναλλαγών ·  ότι, για να καταστήσει γρήγορα γνωστή αυτή τη διατάραξη των συναλλαγών, η γαλλική κυβέρνηση υπέβαλε στην Επιτροπή των Ευρωπαϊκών Κοινοτήτων αίτηση για να εξουσιοδοτηθεί να θεσπίσει προηγούμενη ενδοκοινοτική επιτήρηση των εν λόγω εισαγωγών, καταγωγής Λαϊκής Δημοκρατίας της Κίνας, που τίθενται σε ελεύθερη κυκλοφορία στα άλλα κράτη μέλη·  ότι η Επιτροπή εξέτασε αν για τις εν λόγω εισαγωγές ενδέχεται να ληφθούν μέτρα ενδοκοινοτικής επιτήρησης· ότι προκύπτει από αυτή την εξέταση ότι εκδηλώθηκαν εκτροπές των συναλλαγών στο παρελθόν και ότι υπάρχει κίνδυνος να αναπτυχθούν στο μέλλον και να θέσουν έτσι σε κίνδυνο την επίτευξη των στόχων που επιδιώκονται με τον κανονισμό (ΕΟΚ) αριθ. 4021/87 και να επιδεινώσουν ή να παρατείνουν τις οικονομικές δυσκολίες του τομέα της υπό εξέταση παραγωγής, που επισημαίνονται στον εν λόγω κανονισμό·  ότι, υπό αυτές τις προϋποθέσεις, πρέπει να εξουσιοδοτηθεί η Γαλλία να θεσπίσει ενδοκοινοτική επιτήρηση των εν λόγω προϊόντων, καταγωγής Λαϊκής Δημοκρατίας της Κίνας που τίθενται σε ελεύθερη κυκλοφορία στα άλλα κράτη μέλη,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η Γαλλική Δημοκρατία εξουσιοδοτείται να θεσπίσει, έως τις 31 Δεκεμβρίου 1990 και σύμφωνα με το άρθρο 2 της παραπάνω αναφερόμενης απόφασης 87/433/ΕΟΚ, ενδοκοινοτική επιτήρηση των παρακάτω προϊόντων, καταγωγής Λαϊκής Δημοκρατίας της Κίνας, που τίθενται σε ελεύθερη κυκλοφορία στα άλλα κράτη μέλη.  1.2 //  //  // Κωδικός ΣΟ   // Περιγραφή εμπορευμάτων   //    //   // ex 6405 10 90  6405 20 91  ex 6405 90 90  6404 19 10  6404 20 10  ex 6405 90 10   // Παντόφλες και άλλα υποδήματα δωματίου   // ex 6405 10 90  6405 20 99  ex 6405 90 90  6404 19 90  ex 6404 20 90   // Υποδήματα με εξωτερικό πέλμα από σχοινί   //    //  Άρθρο 2  Η παρούσα απόφαση απευθύνεται στη Γαλλική Δημοκρατία.  Βρυξέλλες, 14 Ιανουαρίου 1988.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 238 της 21. 8. 1987, σ. 26.  (2) ΕΕ αριθ. L 378 της 31. 12. 1987, σ. 40.